
PËR NJË SHTESË NË VENDIMIN NR.370, DATË 15.9.1997  TË KËSHILLIT TË MINISTRAVE “PËR HAPJEN E MISIONIT TË REPUBLIKËS SË SHQIPËRISË PRANË SELISË SË NATO-s, BRUKSEL”, TË NDRYSHUAR

Në mbështetje të nenit 100 të Kushtetutës dhe të nenit 15 të ligjit nr.9095, datë 3.7.2003 “Për shërbimin e jashtëm të Republikës së Shqipërisë”, me propozimin e Ministrit të Mbrojtjes, Këshilli i Ministrave

VENDOSI:

1. Në vendimin nr.370, datë 15.9.1997 të Këshillit të Ministrave, të ndryshuar, në pikën 2/1, te përbërja e përfaqësisë ushtarake, të shtohet emërtesa: 
“- Oficer ndërlidhës i SHIU-t, nënkolonel – kolonel;”.
2. Efektet financiare, që rrjedhin nga zbatimi i këtij vendimi, të  përballohen nga buxheti i Ministrisë së Mbrojtjes.
3. Ngarkohen Ministria e Mbrojtjes dhe Ministria e Punëve të Jashtme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

